ปกติกินยาคุมแบบ28เม็ด เวลา1ทุ่มตรงทุกวันแต่จะเปลี่ยนเวลาจากกลางคืนมาเป็นเช้า8โมงเช้าสามารถเปลี่ยนเวลาได้เลยไหมคะ จะมีผลกระทบอะไรไหมคะ
สวัสดีค่ะ การรับประทานยาคุมแบบแผงรายเดือน 28 เม็ดนั้น จะได้ประสิทธิภาพเต็มที่ประมาณ 95-99% เมื่อรับประทานทุกวันติดต่อกันจนยาหมดแผง และควรกินไม่คลาดเคลื่อนกันเกิน 3 ชั่วโมงในแต่ละวันโดยจะรับประทานที่เวลาใดของวันก็ได้ ขอให้เป็นเวลาที่ใกล้เคียงกันทุกวัน เพื่อให้ระดับยาคงที่อยู่ตลอด โดยหากต้องการเปลี่ยนเวลากินจากกลางคืนมาเป็นตอนเช้าเลยนั้น อาจจะแนะนำให้เริ่มที่แผงต่อไปจะดีกว่า แนะนำการกินในเวลานี้จนหมดแผงปัจจุบันก่อน พอขึ้นแผงต่อไป ให้เริ่มกินใหม่ที่เวลาใหม่ที่ต้องการคือเวลา 8 โมงเช้าต่อไปจนหมดแผงต่อไปได้